28. 12. 96 De Europæiske Fællesskabers Tidende Nr. L 338/9 RÅDETS FORORDNING (EF) Nr. 2488/96 af 20. december 1996 om midlertidig hel eller delvis suspension af den fælles toldtarifs autonome told- satser for visse fiskeriprodukter (1997) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 28, under henvisning til forslag fra Kommissionen, og ud fra følgende betragtninger: Fællesskabets forsyning med visse  fiskeriprodukter afhænger i dag af indførslen fra tredjelande; det er i Fællesskabets interesse at foretage en hel eller delvis suspension af toldsatserne for de pågældende produkter; denne suspension bør kun gælde i tidsrummet 1. januar 1997 til 31. december 1997, således at forbrugerne inden for industrien har adgang til passende forsyninger, uden at Fællesskabets produktion af konkurrerende produkter derved bringes i fare; det påhviler Kommissionen at træffe beslutning om suspension af autonome toldsatser — UDSTEDT FØLGENDE FORORDNING: Artikel 1 1. Fra den 1. januar 1997 til den 31. december 1997 suspenderes den fælles toldtarifs autonome toldsatser for de i bilaget anførte produkter på det niveau, der er anført ud for de enkelte produkter. 2. De pågældende produkter kan kun indføres til den i stk. 1 anførte suspensionssats, dersom prisen franko grænse, som fastlagt af medlemsstaterne i overensstem- melse med artikel 22 i Rådets forordning (EØF) nr. 3759/92 af 17. december 1992 om den fælles markedsordning for fiskerivarer og akvakulturpro- dukter (1), mindst er lig med Fællesskabets referencepris for de pågældende produkter eller produktkategorier. Artikel 2 Denne forordning træder i kraft den 1. januar 1997. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 20. december 1996. På Rådets vegne S. BARRETT Formand () EFT nr. L 388 af 31. 12. 1992, s. 1. Forordningen er senest ændret ved forordning (EØF) nr. 1891/93 (EFT nr. L 172 af 15. 7. 1993, s. 1).